Beurtkrag duur die naweek voort - Maroela Media
Beurtkrag duur die naweek voort
Eskom het Vrydagmiddag bekend gemaak dat beurtkrag die naweek sal voortduur.
Volgens die kragvoorsiener sal hy voortgaan met fase 2-beurtkrag Saterdag en Sondag. Eskom het Donderdag om 15:00 fase 2-beurtkrag ingestel en dit is Vrydag voortgesit.
Eskom het gesê hy moet die naweek beurtkrag toepas, aangesien hy 'n tekort rakende sy opwekkingsvermoë beleef weens probleme by kragstasies en die nodigheid om diesel- en waterhulpbronne te bestuur.
Die kragvoorsiener het gesê fase 2-beurtkrag sal, as die situasie tans in ag geneem word, tot middel volgende week toegepas word.
Die kragvoorsiener het huishoudings en ondernemings versoek om elektrisiteit spaarsamig te verbruik en geisers en alle ander nienoodsaaklike toestelle af te skakel om die las op die kragnetwerk te verlig.
Dié Malema-uitspraak nie haatspraak, sê MRK
Onnie keer terug na skool ná klap
Thomas · 7 maande gelede
Nie Eskom, of die regering, het die kapasiteit om dit te stop nie. Wag. Nie die BBP by Eskom of die regering het die kapasiteit om dit te stop nie. Daar is 'n verskil.
Fonnie · 7 maande gelede
Hier in Polokwane kom hulle nie eers die skedules soos uitgereik na nie. Vandag het ek 6 ure aaneenlopend beurtkrag beleef. Nie eers binne die voorgeskrewe skedule nie. Tragies!!!
Piet Grobbellaar · 7 maande gelede
Hier is 'n derde mag betrokke
En al die komitee lede en kundiges wat deur ons geagte ministers aangestel is, al die leë beloftes oor die afgelope jare, van zumpies se tyd af, druk ons net dieper in die 3de wêreld situasie in waar ons gebreinspoel word om dit gelate te aanvaar….wat kan ons daarteen doen ? Dalk is daar goeie raad van iewers. Ag gebruik krag tog spaarsamig vra hulle….??